作者：吴文英
词牌/韵律：花犯

paragraphs: 小娉婷，清铅素靥，蜂黄暗偷晕。
翠翘敧鬓。
昨夜冷中庭，月下相认。
睡浓更苦凄风紧。
惊回心未稳。
送晓色、一壶葱茜，才知花梦准。
湘娥化作此幽芳，凌波路，古岸云沙遗恨。
临砌影，寒香乱、冻梅藏韵。
熏炉畔、旋移傍枕，还又见、玉人垂绀鬒。
料唤赏、清华池馆，台杯须满引。

标签：宋词三百首